曾逢原待制真贊
作者：釋德洪
朝代：宋

paragraphs: 冠冕道德，被服文武。
所臨有聲，最宜荆楚。
果於去惡，發姦破柱。
爲國金湯，折衝尊爼。
廣平南海，乖崕西蜀。
如雪中春，和而嚴肅。
名聞乳兒，威被草木。
能作豐年，茂我百穀。
筆下煙雲，胸次丘壑。
風流餘韻，與世酬酢。
至於談禪，氣壓諸衲。
戲以法界，玩于掌握。
補衮之線，調鼎之手。
笑而不言，置之懷袖。
咨爾邦民，再拜稽首。
潭非久留，歸相明后。